Barrio

Barrio (kvartalo) estas hispana drama filmo de 1998 reĝisorita de Fernando León de Aranoa. 

Intrigo

Javier, Manuel kaj Raimundo estas amikoj kaj kolegoj de mezlernejo. Ili estas adoleskuloj (nek plenkreskuloj nek infanoj), en aĝo en kiu oni parolas multe pri junulinoj sed malmulte kun ili mem. Ili kunhavas ankaŭ la vivon en la malriĉa kvartalo, la someran varmon kaj multajn problemojn. Protagonisto estas la kvartalo mem, de grandaj domblokoj el briko kaj malagrabla arkitekturo. Unu el ili estas picliveranto kiu ne disponas de motorciklo kaj devas fari la taskon piede aŭ buse. Alia suferas batadon el la patro. Dume milionoj da loĝantoj de la grandurbo forferias al marbordo. La triopo vidas tion nur el montrofenestro de vojaĝagentejo, de kie oni ŝtelas figuron de reklambelulino. Unu el la triopo venkas en loterio kaj ricevas grandiozan akvoskoteron, sed ili ne povas transporti ĝin nek veturi al lago, maro ktp., do oni lokigas ĝin ĉetrotuare kaj la amikoj rigardas ĝin.

Geaktoroj kaj roluloj
 Críspulo Cabezas (Raimundo)
 Timy Benito (Javier)
 Eloi Yebra (Manuel)
 Marieta Orozco (Susi, fratino de Javier)
 Alicia Sánchez (Carmen, patrino de Javier)
 Enrique Villén (Ricardo, patro de Javier)
 Francisco Algora (Ángel, patro de Manuel)
 Chete Lera (policano)

Komentoj
La filmo ricevis tri Goja-premiojn plus kvar pliajn nomumojn, Arĝentan Konkon en la Donostia Kinfestivalo kaj plurajn aliajn premiojn kaj nomumojn.«Medallas del CEC a la producción española de 1998». CEC. Arkivita el originalo la 22an de decembro 2015. Konsultita la 16an de oktobro 2016. 

La filmadon oni faris en Madrido. Silvestre, Por María Aller kaj Juan (15a de majo 2019). «Las mejores películas con Madrid como protagonista». Fotogramas. Konsultita la 11an de marto 2021. 

Referencoj

 Eksteraj ligiloj 
 Debato pri la filmo en programo de La 2 (TVE) Versión española, direktorita de Cayetana Guillén Cuervo; kun F. León de Aranoa kaj Elías Querejeta.



Kategorio:Hispanaj filmoj
Kategorio:Dramaj filmoj
Kategorio:Filmoj aperintaj en 1998
Kategorio:Kulturo de Madrido